GUTPELA SAVE I KAM LONG BAIBEL | JEREMAIA 51–52
Olgeta Tok Jehova i Mekim i Save Kamap Tru
Jehova i save tokaut stret long ol samting bai kamap bihain
“Sapim ol spia bilong yupela”
51:11, 28
Ol Midia na Persia i saveman tru bilong yusim spia na banara olsem nambawan tul bilong ol long pait. Spia bilong ol i sap tru, na taim ol i sutim man, em inap i go insait tru
“Ol soldia bilong Babilon bai i lusim pait”
51:30
Rait Bilong Nabonaidas i tok: “Ami bilong Sairus i go insait long Babilon na ol i no pait.” Dispela i makim olsem ol i no bin pait, na dispela i stret wantaim tok profet bilong Jeremaia
“Bai mi bagarapim Babilon na bai ol hip ston tasol i stap na oltaim dispela ples bai i stap nating”
51:37, 62
Kirap long yia 539 B.C.E., olgeta gutpela samting bilong Babilon i wok long pinis isi isi. Bikpela King Aleksander i tingting long mekim Babilon i kamap biktaun bilong em, tasol em i dai. Long taim bilong ol Kristen, aposel Pita i visitim Babilon bikos i gat bikpela lain Juda i stap long dispela hap. Long yia 350 C.E., samting Babilon i stap olsem hip pipia tasol, na isi isi em i pinis olgeta
tpi_Latn tpi_Latn tpi_Latn tpi_Latn unk tpi_Latn tpi_Latn unk tpi_Latn tpi_Latn unk tpi_Latn